
****

**ΑΝΑΚΟΙΝΩΣΗ**

**ΠΑΙΔΙΚΟΙ ΣΤΑΘΜΟΙ ΔΗΜΟΥ ΡΑΦΗΝΑΣ ΠΙΚΕΡΜΙΟΥ**

**ΝΕΕΣ ΕΓΓΡΑΦΕΣ ΚΑΙ ΕΠΑΝΕΓΓΡΑΦΕΣ**

**ΓΙΑ ΤΟ ΣΧΟΛ. ΕΤΟΣ 2024-2025**

Ο Δήμος Ραφήνας-Πικερμίου ενημερώνει τους γονείς/κηδεμόνες ότι οι εγγραφές και επανεγγραφές βρεφών και νηπίων στους Δημοτικούς Παιδικούς Σταθμούς, για το σχολικό έτος 2024-2025 θα πραγματοποιηθούν από 10 Μαΐου 2024 έως και 31 Μαΐου 2024, μέσω ψηφιακής πλατφόρμας στην ηλεκτρονική διεύθυνση <https://polrafina-pikermi.intellisoft.gr/>

Η αίτηση εγγραφής ή επανεγγραφής και τα απαιτούμενα δικαιολογητικά υποβάλλονται **ΜΟΝΟ** ηλεκτρονικά.

Οι γονείς ή οι κηδεμόνες θα μπορούν να κάνουν αρχικά Αίτηση Εγγραφής Νέου Χρήστη στον σύνδεσμο <https://polrafina-pikermi.intellisoft.gr/> και στη συνέχεια να κάνουν **Αίτηση Εγγραφής ή Επανεγγραφής** (δεν αρκεί να κάνουν μόνο την Αίτηση Εγγραφής Νέου Χρήστη, θα πρέπει οπωσδήποτε να κάνουν και την Αίτηση Εγγραφής ή Επανεγγραφής και να την υποβάλλουν ηλεκτρονικά). Επίσης, θα πρέπει να «κατεβάσουν» και να συμπληρώσουν, από τα **Χρήσιμα έγγραφα** στον ως άνω σύνδεσμο, το **Βιογραφικό του παιδιού (απαραίτητο δικαιολογητικό της Αίτησης Εγγραφής)** και τους **Κανόνες Λειτουργίας των Παιδικών Σταθμών**, με τους οποίους συναινούν εφόσον υποβάλλουν την Αίτηση Εγγραφής ή Επανεγγραφής.

**Τα Δικαιολογητικά εγγραφής είναι τα εξής:**

* Αίτηση γονέα ή κηδεμόνα συμπληρωμένη με το βιογραφικό του νηπίου ή του βρέφους.
* Πιστοποιητικό οικογενειακής κατάστασης πρόσφατης έκδοσης και όπου αυτό δεν είναι εφικτό, ληξιαρχική πράξη γέννησης του παιδιού, ή ληξιαρχική πράξη σύμφωνου συμβίωσης.
* Για εργαζόμενους στο Δημόσιο τομέα, πρόσφατο Μηνιαίο Εκκαθαριστικό Μισθοδοσίας (μέσω gov.gr) ή βεβαίωση εργοδότη.
* Για εργαζόμενους στον Ιδιωτικό τομέα, βεβαίωση εργασίας και των δύο γονέων από τον εργοδότη και φωτοτυπία ενσήμων ή βεβαίωση ασφάλισης από τον οικείο ασφαλιστικό φορέα.
* Για τους ελεύθερους επαγγελματίες, υπεύθυνη δήλωση του Ν.1599/86 όπου θα αναφέρεται το είδος της επιχείρησης και η έδρα (σφραγίδα και υπογραφή επαγγελματία) και βεβαίωση ασφάλισης από τον οικείο ασφαλιστικό φορέα.
* Βεβαίωση ανεργίας από τον Ο.Α.Ε.Δ. ( Δ.ΥΠ.Α.) ή κάρτα ανεργίας σε ισχύ του γονέα ή των γονέων που είναι άνεργοι.
* Αντίγραφο της δήλωσης φορολογίας εισοδήματος του τρέχοντος οικ. έτους ή αντίγραφο του εκκαθαριστικού σημειώματος προηγούμενου οικ. έτους.
* Βεβαίωση γιατρού για την καλή σωματική και πνευματική υγεία του παιδιού, καθώς και φωτοαντίγραφο του βιβλιαρίου υγείας του με τα εμβόλια που προβλέπονται κάθε φορά, ανάλογα με την ηλικία του.
* Λογαριασμός Δ.Ε.Κ.Ο. για την πιστοποίηση της μόνιμης κατοικίας στο όνομα του γονέα ή κηδεμόνα.
* Υπεύθυνη δήλωση του Ν.1599/86 περί παραλαβής του νηπίου από έτερο άτομο, (όνομα και τηλέφωνο) πλην των γονέων ή κηδεμόνα (θεωρημένη για το γνήσιο της υπογραφής).
* Υπεύθυνη δήλωση του Ν.1599/86 όπου θα δηλώνεται ότι «η αίτηση και τα δικαιολογητικά που προσκομίζω είναι αληθή και ακριβή» (θεωρημένη για το γνήσιο της υπογραφής).
* Για ΑμεΑ στην οικογένεια, με ποσοστό αναπηρίας 67% και άνω, απαιτείται προσκόμιση Ιατρικής γνωμάτευσης από Κρατικό Νοσηλευτικό Ίδρυμα ή Ασφαλιστικό Οργανισμό ή γνωμάτευση Υγειονομικής Επιτροπής (Κ.Ε.Π.Α.) ή από άλλη αρμόδια Δημόσια Υπηρεσία.

Αίτηση εγγραφής που δεν συνοδεύεται από τα απαιτούμενα δικαιολογητικά τίθεται εκτός διαδικασίας επιλογής.

**Τα Δικαιολογητικά επανεγγραφής είναι τα εξής:**

* Αίτηση γονέα ή κηδεμόνα.
* Πιστοποιητικό οικογενειακής κατάστασης πρόσφατης έκδοσης και όπου αυτό δεν είναι εφικτό, ληξιαρχική πράξη γέννησης του παιδιού, ή ληξιαρχική πράξη σύμφωνου συμβίωσης (σε περίπτωση που δεν υπάρχουν μεταβολές στην οικογενειακή κατάσταση, απαιτείται υπεύθυνη δήλωση των γονέων στην οποία βεβαιώνεται η μη μεταβολή).
* Βεβαίωση υγείας παιδιού από παιδίατρο.
* Αντίγραφο βιβλιάριου υγείας του παιδιού με τους προβλεπόμενους εμβολιασμούς.
* Αντίγραφο της δήλωσης φορολογίας εισοδήματος του τρέχοντος οικ. Έτους ή αντίγραφο του εκκαθαριστικού σημειώματος προηγούμενου οικ. έτους.
* Υπεύθυνη δήλωση του Ν.1599/86 περί παραλαβής του νηπίου από έτερο άτομο, (όνομα και τηλέφωνο) πλην των γονιών ή κηδεμόνα (θεωρημένη για το γνήσιο της υπογραφής).

Αίτηση επανεγγραφής που δεν συνοδεύεται από τα απαιτούμενα δικαιολογητικά τίθεται εκτός διαδικασίας επιλογής.

Για περισσότερες πληροφορίες και διευκρινήσεις στα τηλέφωνα 2294075555 και 2294039256.